open-index/open-wikipedia-markdown huggingface dataset:
המטה המיוחד F

**המטה המיוחד F** היה שם הכיסוי למשימה צבאית של גרמניה הנאצית לעיראק במהלך מלחמת העולם השנייה. הוא הוקם ב-20 במאי 1941 אך פורק חודש לאחר מכן ב-20 ביוני 1941.

הכוח היה למעשה יחידה קרקעית שאמורה הייתה לסייע למנהיג העיראקי הפרו-נאצי רשיד עאלי אל-כילאני. בהנחיה מס' 30 של היטלר ולפיה יש לתמוך במרד בעיראק בתקווה להרוס את העמדה האנגלית בין הים התיכון והמפרץ הפרסי.

## היסטוריה
ב-23 במאי, ההוראות עבור מטה F פורטו על ידי הדיקטטור הגרמני אדולף היטלר בהנחיה מס' 30 של היטלר ולפיה יש לתמוך במרד בעיראק בתקווה להרוס את העמדה האנגלית בין הים התיכון והמפרץ הפרסי. ההנחיה פירטה את רמת ההתערבות הגרמנית בתמיכה בלאומנים ערבים שתפסו את הממשלה בעיראק ונלחמו בצבא הבריטי. רבים מחברי המשימה השונים קיבלו פקודות לפני 23 במאי ושהו בעיראק באותה עת. המלחמה האנגלו-עיראקית פרצה ב-2 במאי. לדברי ראש ממשלת הממלכה המאוחדת, וינסטון צ'רצ'יל "ההנחיות הנמרצות" שהוציא היטלר הוצאו מאוחר מדי ובתקופה ההיא כבר "כל סיכוי להתערבות מועילה של מדינות הציר במלחמה חלף".

כוח המשימה הונהג על ידי גנרל חיל טייסי הקרב הנאצי, הלמוט פלמי. החטיבה הייתה אמורה לקום בעיראק מאלפי המתנדבים הערבים הזמינים מעיראק, מסוריה, מפלשתינה, מסעודיה ומכל העולם הערבי אך בעקבות מותו של מייג'ור אקסל פון בלומברג שטס לעיראק והיה מפקד קבוצת הסיור בעיראק התוכנית נכשלה ובטלה. קבוצה קטנה של קציני המודיעין הצבאי הגרמני, האבווהר דמנו בהשמדת מתקני הנפט שהחזיקו הבריטים בעיראק אך תוכנית זו לא הייתה ישימה והייתה לא יותר מפנטזיה של חבריה.

הדיפולמט הגרמני פריץ גרובה ייצג את משרד החוץ הגרמני בעיראק כחלק מכוח F, הוא היה האחראי על תעמולה הקשורה למשימה בנוסף לחובותיו הדיפלומטיות במדינה.

מלבד זאת, היה גם את פיקוד כוחות האוויר עיראק (שהיה הזרוע האווירית של המטה המיוחד F), אנשי הפיקוד נשלחו לעיראק במאי 1941 כדי לסייע לממשלת המורדים של ראשיד עלי לאחר שהדיחו את המשטר הפרו-בריטי בחודש הקודם. ב-29 במאי הם נסוגו מעיראק ובכך נגמרה המשימה של כוח מיוחד F.

## הערות שוליים

קטגוריה:המלחמה האנגלו-עיראקית
קטגוריה:מלחמת העולם השנייה: 1941
בוקרשט (שיר של עומר אדם)

"**בוקרשט**" הוא סינגל שהוקלט על ידי הזמר הישראלי עומר אדם. השיר יצא לאור על ידי חברת התקליטים NMC ב-29 במאי 2015 כסינגל הרביעי מתוך אלבומו הרביעי של אדם, "מודה אני".

## רקע וכתיבה
השיר נכתב והולחן על ידי אדם ואבי אוחיון והופק על ידי Henree. השיר הוא בסגנון הפופ הים-תיכוני.

## וידאו קליפ
טרם פורסם הווידאו קליפ המלא של השיר. ב-29 במאי 2015, בסמוך לצאת השיר, העלה אדם לערוץ היוטיוב שלו את האודיו הרשמי של השיר, בסמוך לצאת הסינגל.

נכון לאוגוסט 2025, מונה הצפיות של הקליפ עומד על קרוב ל-15 מיליון.

## מיקומי שיא

## הערות שוליים

קטגוריה:שירי עומר אדם
קטגוריה:שירים שנכתבו על ידי עומר אדם
קטגוריה:שירים בעברית
בוקרשט
קטגוריה:סינגלים בהוצאת NMC יונייטד אנטרטיינמנט
יחסי איי שלמה – סין

**יחסי איי שלמה–סין** הם יחסי החוץ בין איי שלמה וסין כוננו יחסים דיפלומטיים רשמיים ב-2019. לפני כן היו לאיי שלמה יחסים דיפלומטיים עם הרפובליקה של סין (טאיוואן).

## היסטוריה
איי שלמה הפכו למדינה עצמאית מבריטניה ב-1978. בשנת 1983, היא כוננה יחסים דיפלומטיים עם הרפובליקה של סין (ROC). בשנת 2019, מנסה סוגברה נבחר לראש הממשלה של איי שלמה והוא החליט על מדיניות של החלפת יחסים דיפלומטיים מ-ROC לרפובליקה העממית של סין. ה"גרדיאן" דיווח כי חברי הפרלמנט של איי שלמה טענו שסין הציעה סכומי כסף עצומים בשוחד כדי לתמוך בשינוי.

באפריל 2022 חתמו שתי המדינות על הסכם לשיתוף פעולה ביטחוני.

## פעילויות
על פי הדיווחים, האי טולאגי כולו היה חלק מעסקה שתאפשר השכרתו לסין, כולל לענייני צבא, אולם העסקה נפסקה כבלתי חוקית ולא יצאה לפועל.

טיוטת דו"ח על הסכם ביטחוני אפשרי בין איי שלמה לסין נחשפה בעיתונות ב-2022. זה כלל מתן אפשרות לצבא הסיני להחזיק כוח אדם באיים, על מנת להגן על אזרחים סינים ופרויקטים סיניים, וכן מתן אפשרות לספינות מלחמה סיניות לבקר באיים לצורך עגינה ואספקה מחדש. ממשלת אוסטרליה, בהיותה גם שכנה של איי שלמה וגם יריבה אסטרטגית לסין, הביעה דאגה רבה מההתפתחות הזו. במיוחד, אוסטרליה וכמה מבעלות בריתה היו מודאגות מכך שזו עשויה להיות ההתחלה של בסיסי צבא סינים קבועים שהוצבו ליד אוסטרליה.

## הערות שוליים

קטגוריה:ערכים ללא קטגוריות פיזיות - יחסי חוץ
קרן ההשקעות הפלסטינית

**קרן ההשקעות הפלסטינית** היא קרן השקעות שהוקמה ב-2000 כחברת השקעות עצמאית שמטרתה לחזק את הכלכלה המקומית באמצעות השקעות אסטרטגיות.

הקרן נוצרה על ידי העברת נכסים שנוהלו בעבר על ידי הרשות הפלסטינית. מאז ינואר 2009, מוחמד מוסטפא הוא היו"ר והנשיא המשותף של החברה.

נכסיה של הקרן מסתכמים ב-800 מיליון דולר. הקרן חתמה על עקרונות סנטיאגו  אשר עוסק בשיטות עבודה מומלצות לניהול קרנות הון של מדינות ריבוניות (וזאת על אף שהרשות הפלסטינית אינה מדינה ריבונית).

תחת ראש ממשלת הרשות הפלסטינית, סלאם פיאד, הקרן הייתה ידועה בשל שיטות העבודה העסקיות השקופות שלה (דבר חריג בארצות ערב אשר בדרך כלל הן מדינות דיקטטוריות חסרות שקיפות שלטונית), אך מאז 2011, הקרן הפכה להיות מעורבת במימון של יותר ויותר פרויקטים מפוקפקים.

## פרויקטים
קרן ההשקעות הפלסטינית ביצעה פרויקטים רבים במגזרי האנרגיה, החברות הקטנות והבינוניות, הנדל"ן, החקלאות, הבריאות והתעשייה. בין הפרויקטים שביצעה ניתן למנות את:
* שכונת אל-ריחן, שכונת יוקרה שהוקמה בעלות של כ-250 מיליון דולר וממוקמת 10 ק"מ צפונית למרכז העיר רמאללה, בשכונה יש כ-1,600 יחידות דיור.
* שכונת אל-ג'ינאן, שכונת מגורים המשתרעת על 77 דונם של אדמה ונמצאת כ-3 קילומטרים מזרחית למרכז העיר ג'נין. השכונה כוללת כ-54 וילות ו-3 בנייני דירות, פארקים וחנויות.
* מרכז ארסל, מתחם מסחרי ברמאללה המשתרע על פני 58 דונם, אמור לכלול 11 מגדלים מסחריים ואת מגדל עמאר המפורסם. הוא יכלול גם פארקים, גני שעשועים, בתי ספר ומוסדות נוספים.
* ארמון הכנסים בבית לחם

בנוסף לכך, הקרן השקיעה כ-8 מיליון דולרים קרן הון סיכון ישראלית בשם אוורגרין. ההשקעה נעשתה באמצעות השקעה בשותפי הקרן הישראלית, אשר רשומה באיי קיימן (אחד ממקלטי המס הגדולים בעולם).

## שערוריות
ביוני 2012 נידון מוחמד ראשיד, יועץ הכלכלי לשעבר של נשיא הרשות הפלסטינית, יאסר ערפאת, ל-15 שנות מאסר לאחר שנמצא אשם במעילה בכספי הקרן, הוא גם קיבל קנס של כ-15 מיליון דולר.

באפריל 2016, מוחמד מוסטפא, יו"ר החברה והנשיא המשותף של הקרן, הופיע במסמכי פנמה.

## הערות שוליים

קטגוריה:הרשות הפלסטינית: כלכלה
יחסי איי מרשל – סין

**יחסי איי מרשל–סין** הם יחסי החוץ בין איי מרשל וסין.

## היסטוריה
היחסים הדיפלומטיים בין המדינות כוננו ב-16 בנובמבר 1990, אולם נותקו ב-11 בדצמבר 1998, לאחר שאיי מרשל הכירו בטאיוואן ב-20 בנובמבר 1998.

בספטמבר 2019 הכריזה נשיאת איי מרשל הילדה היינה כי "כולנו ראינו את הניסיונות של סין להרחיב את שטחה ואת טביעת הרגל שלה, וזה צריך להדאיג מדינות דמוקרטיות".

## יחסי סחר
בשנת 2017, היקף הסחר בין שני הצדדים היה 3.11 מיליארד דולר, מתוכם שווי הייצוא של סין היה 3.095 מיליארד דולר, ירידה של 21.7% בהשוואה לשנת 2016; ערך היבוא היה 18.27 מיליון דולר, ירידה של 9% בהשוואה ל-2016.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טובאלו–סין

**יחסי טובאלו–סין** הם יחסי החוץ בין טובאלו וסין.

## היסטוריה
שתי המדינות מעולם לא כוננו יחסים דיפלומטיים. העניינים הרלוונטיים של טובאלו נמצאים בסמכות השיפוט של שגרירות הרפובליקה העממית של סין בפיג'י.

ב-30 בספטמבר 1978, ראש ממשלת סין חואה גוופנג בירך את טובאלו על העצמאות והכריז כי ממשלת סין מכירה בממשלת טובאלו.

טובאלו כוננה יחסים דיפלומטיים עם הרפובליקה של סין בשנת 1979.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אליפות אירופה בכדורסל 3x3 אמסטרדם (2017)

**[[אליפות אירופה בכדורסל 3x3]]** לשנת 2017 הייתה אליפות אירופה השלישית בכדורסל 3x3 שהתקיימה באמסטרדם, הולנד בהשתתפות 12 הנבחרות הטובות באירופה שהעפילו מ-2 בתי המוקדמות. האליפות התקיימה במוזאומפליין שבעיר ב-7 עד 9 ביולי ובסופה זכתה לטביה בתואר אלופת אירופה לאחר שניצחה בגמר את סלובניה. אוקראינה זכתה במקום ה-3 לאחר ניצחון על סרביה.

## מבנה התחרות
בשלב הבתים חולקו הקבוצות ל-4 בתים בני 3 קבוצות כל אחד. כל קבוצה פגשה פעם אחת כל קבוצה בבית, בסך הכל 2 משחקים ובסופן 2 הראשונות בכל בית העפילו לשלב רבע הגמר, ממנו החלו הקבוצות לשחק בשיטת נוקאאוט, ברבע, בחצי וגמר. שתי המפסידות בשלב חצי הגמר נפגשו למשחק על מדליית הארד.

### שלב הבתים
#### בית א'

#### בית ב'

#### בית ג'

#### בית ד'

### שלב הנוקאאוט

## דירוג סופי

קטגוריה:אליפות אירופה בכדורסל 3x3
קטגוריה:תחרויות כדורסל ב-2017
קטגוריה:אמסטרדם: תחרויות ספורט
קטגוריה:2017 בהולנד
ענני (שיר)

**ענני** הוא סינגל שהוקלט על ידי הזמרים הישראליים מאיה אברהם ושי גבסו. את השיר הוציאה לאור חברת התקליטים Mobile1 Music, והוא נכלל כרצועה התשיעית באלבומה השני של אברהם, "ליום הזה חיכיתי".

## על השיר
על שיתוף הפעולה בינו לבין אברהם הצהיר גבסו כי:  "ענני" נכתב בהשראת הפסוק "בְּדִמְעָתִי עַרְשִׂי אַמְסֶה".

## מיקומי שיא

## קישורים חיצוניים

* 

## הערות שוליים

קטגוריה:שירי מאיה אברהם
קטגוריה:שירים בעברית
קטגוריה:סינגלים בהוצאת Mobile1 Music
פעם בגליל - מבט מוזיקלי

"**פעם בגליל - מבט מוזיקלי**" הוא אלבום האולפן החמישי של הזמר הישראלי אלון אולארצ'יק. את האלבום הוציאה לאור בשנת 2002 חברת התקליטים NMC בפורמט תקליטור בלבד בקטלוג 20618-2. כל רצועות האלבום, פרט ל"בואי נגיד שאני שלך", הן אינסטרומנטליות.

## רשימת רצועות

## קרדיטים
* ברק חנוך – גיטרה אקוסטית
* אבי יפרח – גיטרה בס
* שי וצר – תופים
* אלון אולארצ'יק – גיטרה, פסנתר
* אמיר גבירצמן – סקסופון
* אבי ליבוביץ' – טרומבון

## הערות שוליים

קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
יחסי נאורו–סין

**יחסי נאורו–סין** הם יחסי החוץ בין נאורו וסין.

## היסטוריה
ב-31 במרץ 1976, נשיא נאורו האמר דה רוברט, מלווה בשגריר סין בתאילנד צ'י דזה מין, ביקר בתערוכת הרפובליקה העממית של סין שהתקיימה בבנגקוק. בספטמבר של אותה שנה, דה רוברט שלח מברק תנחומים על מותו של מאו דזה-דונג. מ-24 בפברואר עד 2 במרץ 1979, ביקר שגריר סין בפיג'י מי גווג'ון בנאורו וניהל שיחה ידידותית עם נשיא נאורו האמר דה רוברט.

ב-4 במאי 1980, נאורו כוננה יחסים דיפלומטיים עם הרפובליקה של סין. ב-21 ביולי 2002, כוננה נאורו יחסים דיפלומטיים עם הרפובליקה העממית של סין, לפיכך, ב-23 ביולי הודיעה הרפובליקה של סין כי תנתק את היחסים הדיפלומטיים עם נאורו. עם זאת, נאורו חידשה את היחסים הדיפלומטיים עם הרפובליקה של סין ב-14 במאי 2005. לפיכך הרפובליקה העממית של סין החליטה לנתק את היחסים הדיפלומטיים ב-27 במאי ולהשהות את כל ההסכמים בין המדינות. לאחר מכן העניינים הרלוונטיים של נאורו נמצאו בסמכות השיפוט של שגרירות הרפובליקה העממית של סין בפיג'י.

ב-15 בינואר 2024 החליטה נאורו לנתק פעם נוספת את היחסים עם טאיוואן וב-24 בינואר באותה שנה חידשה את יחסיה עם הרפובליקה העממית של סין.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מחר יהיה שקט

"**מחר יהיה שקט**" הוא סינגל שהוקלט על ידי הזמר הישראלי אדם. את השיר הוציאה לאור בשנת 2014 חברת התקליטים פונוקול, והוא נכלל כרצועה ה-18 וכרצועה השישית באלבומים LIVE זאפה – הלהיטים הגדולים וגאולה בהתאמה.

## על השיר
"מחר יהיה שקט" הוא אחד משני הסינגלים החדשים שיצאו במסגרת אלבום ההופעה "LIVE זאפה – הלהיטים הגדולים". הוא הוקלט בהופעתו של אדם ב"זאפה הרצליה". בשנת 2019 הוציא לאור את אלבומו האחרון, "גאולה", שם החליט להכניס את השיר כאחת מתשע רצועותיו. מבקר המוזיקה הישראלי יוסי חרסונסקי העניק לשיר שלושה וחצי כוכבי זהב מתוך חמישה וכתב: . הוא נכנס למצעד השבועי של המוביל הארצי ב-14 ביולי 2014 החמישי.

## מיקומי שיא

## קישורים חיצוניים

## הערות שוליים

קטגוריה:שירי אדם
קטגוריה:שירים בעברית
קטגוריה:סינגלים בהוצאת פונוקול
משרד ההגנה הלאומית (יוון)

**משרד ההגנה הלאומית** (ביוונית: ** Υπουργείο Εθνικής Άμυνας** או בראשי תיבות: **ΥΠΕΘΑ**) הוא משרד בממשלה היוונית, האחראי על יישום מדיניות הביטחון של יוון. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של יוון, כמו גם על גיוסם בשעת הצורך. הוא מדווח ישירות לראש הממשלה ולנשיא אשר משמש כמפקד העליון של הכוחות המזוינים. ראש המטה הכללי מדווח ישירות לשר.

המשרד הוקם ב-1950 כתוצאה מאיחוד של שלושה משרדים קיימים: משרד הצבא, משרד הימייה ומשרד האווירייה. ניקוס דנדיאס ממפלגת דמוקרטיה חדשה מכהן כשר ההגנה הלאומית מאז 2023.

## קישורים חיצוניים

* 

קטגוריה:יוון: צבא וביטחון
קטגוריה:משרדי ביטחון
קטגוריה:ממשלת יוון
מפרצון רטיז'ה

**מפרצון רטיז'ה** או **רטיז'ה קואוב** או **זאליב רטיז'ה** (באנגלית: **Retizhe Cove**; בבולגרית: **залив Ретиже**) הוא מפרצון בחוף הדרומי של חצי האי טריניטי באזור ארץ גרהאם שבצפון חצי האי האנטארקטי, שבאנטארקטיקה.

מפרצון רטיז'ה מהווה חלק מפרץ דוז. פתח הכניסה למפרצון ממוקם בין נקודת בויל (המהווה את הנקודה המערבית של הפתח) לבין נקודת גארוואן (המהווה את הנקודה המזרחית של פתח הכניסה).

רוחב פתחו של המפרצון 5.8 קילומטרים, ועומק חדירתו אל תוך היבשת 6.2 קילומטרים.

## היסטוריה
### מיפוי המפרצון

המפרצון מופה לראשונה על ידי סוקרים גרמנים-בריטיים בשנת 1996.

### מקור השם

המפרצון נקרא על שם הנחל רטיז'ה, בהרי פירין, שבדרום-מערב בולגריה.

## קישורים חיצוניים
* תצלום לוויין של אזור המפרצון, תוך סימון אתרים נוספים באזור באתר copernix

רטיז'ה
רטיז'ה
מאקסי

**מאקסי** (באנגלית: **MaXi**) היא סדרת טלוויזיה מונפשת צרפתית-קנדית ששודרה במקור ב-TFO החל מ-4 בנובמבר 2017. בישראל הסדרה שודרה בדיבוב עברי בערוץ KIDZ בשנת 2017.

## מדבבים
הדיבוב העברי בוים על ידי תומר שביט, והופק על ידי ענבר שטגר עזרא באולפני דאבי דאב.

Wyatt Bowen/Charlotte rogers

בנוסף דיבבו בגרסה העברית לורן סביר וליאר חקון.

## קישורים חיצוניים
* 

* 

קטגוריה:תוכניות טלוויזיה שעלו לשידור בשנות ה-2010
מחנה הפחד (סדרת טלוויזיה)

**מחנה הפחד** (באנגלית: **Camp Lakebottom**) היא סדרת אנימציה קנדית המשודרת ב-Teletoon החל מה-4 ביולי 2013. בישראל הסדרה עלתה בערוץ הילדים החל משנת 2014 עד שנת 2016.

## רקע עלילתי
עלילת הסדרה מתחילה בפרק הראשון בו מקגי ואחותו סוזי מחכים לאוטובוס המוביל אל קייטנה יוקרתית ומפוארת הנקראת "סמיילי שמש", ובעוד שסוזי עולה לאוטובוס הנכון - מקגי עולה לאוטובוס אחר בגלל ילד בשם באטסקוואט, שהוא בנו של מנהל הקייטנה המפוארת ואויבו של מקגי. באוטובוס הוא פוגש את גרטשן ושפריץ והם נהיים חברים, האוטובוס של באטסקוואט וסוזי הוביל אותם לקייטנה המיועדת, ולעומתו האוטובוס של מקגי וחבריו מוביל אותם למחנה קיץ מוזנח ומלא במפלצות ויצורים על טבעיים הנקרא "לייק-בוטום". האחראים על הקייטנה הם סוויר הזומבי, ארמנד הביגפוט ורוזבארד שהיא בת אדם. בהתחלה הדמויות רוצות לחזור לקייטנה המקורית אך לאחר רצף אירועים הן מחליטות להישאר במחנה הקיץ המוזנח עד סוף הקיץ.

במהלך הסדרה הדמויות נלחמות במפלצות ובשאר יצורים על טבעיים תוך כדי שהם נהנים משהותם בקייטנת לייק בוטום. במהלך כל הסדרה חוזר באטסקוואט שוב ושוב למחנה של לייק בוטום על מנת לעצבן את מקגי וחבריו תוך כדי שהוא מתגאה ברכושו היקר. לעיתים סוזי מצטרפת גם היא על מנת להציק למקגי אך בעיקר על מנת לעצבן את גרטשן שהן אויבות עוד מהיסודי בגלל רקע תחרותי.  

## דמויות ומדבבים
הדיבוב העברי בוים על ידי אפי בן ישראל (2014) ותומר שביט (2016), הופק על ידי ענבר שטגר עזרא. הדיבוב נעשה באולפני דאבי דאב.

בנוסף דיבבו בגרסה העברית צביקה פורמן (2016).
## פרקים
### עונה 1

## קישורים חיצוניים

## הערות שוליים

קטגוריה:סדרות טלוויזיה קנדיות לילדים
קטגוריה:סדרות הנפשה קנדיות
קטגוריה:סדרות טלוויזיה קנדיות שעלו לשידור בשנות ה-2010
קטגוריה:ערוץ הילדים: תוכניות רכש
נאמצ'אקס

**נאמצ'אקס** (באנגלית: **Numb Chucks**) היא סדרת טלוויזיה מונפשת קנדית, אשר שודרה במקור ב-YTV החל מ-7 בינואר 2014. בישראל הסדרה שודרה בדיבוב עברי בערוץ דיסני ישראל החל משנת 2014 עד שנת 2016.

## מדבבים
הדיבוב העברי בוים על ידי שרון בורגאוקר, והופק על ידי ענבר שטגר עזרא באולפני דאבי דאב.

בנוסף דיבבו בגרסה העברית ליאור חקון, ניר שמואלי, תהל שהם, גדי לוי, אורלי תגר, ואלונה אלכסנדר.

## קישורים חיצוניים
* 

קטגוריה:סדרות טלוויזיה קנדיות לילדים
קטגוריה:סדרות הנפשה קנדיות
קטגוריה:סדרות טלוויזיה קנדיות שעלו לשידור בשנות ה-2010
מרכבת הזכוכית

[ממוזער|250x250 פיקסלים| מרכבת הזכוכית מחזירה את הנשים בהמתנה  ל[ארמון בקינגהאם לאחר פתיחת הפרלמנט במדינה, 2008.]]
**מרכבת הזכוכית** היא אחת מהמרכבות הרשמיות העיקריות המשמשות את המלוכה הבריטית. נבנתה על ידי חברת פיטרס ובניו מלונדון ב-1881, היא תוכננה במקור ככרכרה של שריף , אך נרכשה על ידי הכתר לטקס הכתרתו של ג'ורג' החמישי ב-1911.

היא משמשת מדי שנה בהזדמנויות שונות במדינה, אך התפרסמה בעיקר בשימוש שלה בחתונות מלכותיות, בין אם כדי להעביר את הכלה לעתיד לכנסייה לפני הטקס (כפי שהיה המקרה עם הנסיכה מרגרט ב-1960 וליידי דיאנה ספנסר ב־1981),  או כדי להעביר את החתן והכלה הטריים מהכנסייה לאחר הטקס (כפי שנעשה בחתונה של הנסיכה אליזבת והדוכס מאדינבורו ב-1947).  מאז 2012, מרכבת הזכוכית שימשה להסעת המלכה אליזבת השנייה והדוכס מאדינבורו למצעד שומרי הסוסים וממנו ל- Troping the Color .

מרכבת הזכוכית נהוגה על ידי עגלון וניתן למשוך אותה על ידי שניים או ארבעה סוסים. כאשר אינה בשימוש, היא נמצאת (ולעיתים קרובות, מוצגת לציבור) ב- אורוות המלכותיות בלונדון.

באופן רחב יותר, ניתן להשתמש במונח 'מרכבת הזכוכית' כדי לתאר כל מרכבה שיש לה חלונות זכוכית ואינה סגורה.

## קישורים חיצוניים

## הערות שוליים

קטגוריה:המלוכה הבריטית
קטגוריה:כלי רכב בריטיים
קטגוריה:מכוניות שרד
קטגוריה:מכוניות ומרכבות אליזבת השנייה
מירארס

**מירארס** (שם מדעי: *Mirarce*; מילולית: "שליח בעל כנף נפלא") הוא סוג של עוף קמאי שהתקיים במשך הסוף הקרטיקון של הקמפן שלפני 76 עד 74.1 מיליון שנה מזמננו באמריקה הצפונית. המאובנים שלו התגלו ביוטה ב"תצורות קאיפורוויטס"  ב-1992 הידי החוקר האמריקאי הווארד האצ'יסון. הסוג הכיל מין בודד - *Mirarce eatoni*.

שמו של העוף ניתן ב-2018 בידי צוות בראשות החוקר ג'סי אטרהולט (Jesse Atterholt), ופירושו: "mirus" - יפהפה ו-"Arkē" על שם ארקה, אלת הקשת המכונפת מהמיתולוגיה היוונית. השם ניתן עקב המבנה המשומר בצורה יפה וכלל עצמות חזה, צלעות וחוליות צוואר ואגן, אף שהיה ללא גולגולת. הפרט הידוע היחיד בסוג היה בוגר במותו והיה מכוסה בנוצות שהתאימו לתעופה.

עוף זה היה גדול יחסית לעופות הקדומים מקבוצת האננטיאורניתס, שהתקיימו בקרטיקון והגיע עד לגודל של תרנגול הודו. במראהו היה קרוב יחסית לאביזאורוס.

## קישורים חיצוניים

## הערות שוליים

קטגוריה:אננטיאורניתס
קטגוריה:עופות שחיו בקרטיקון עליון
קטגוריה:בעלי חיים שחיו בקרטיקון עליון באמריקה הצפונית
יבנה - האנציקלופדיה לנוער

250px|ממוזער|שמאל|הערך הראשון באנציקלופדיה
**יבנה - האנציקלופדיה לנוער**, שנודעה גם בשם **יבנה לרוס**, היא אנציקלופדיה לילדים ונוער בשפה העברית, שיצאה לאור בהוצאת יבנה בשנות ה-90 של המאה ה-20, החל משנת 1992, על בסיס אנציקלופדיה של הוצאת לרוס הצרפתית.

האנציקלופדיה כללה 15 כרכים שבהם ערכים בסדר אלפביתי, ובנוסף כרך מפתח. הטקסט של האנציקלופדיה ניתן בניקוד מלא, והוא מלווה בתצלומים צבעוניים רבים, מפות ותרשימים. ערכי האנציקלופדיה תורגמו מהמקור הצרפתי, Encyclopédie Larousse Des Jeunes, ואליהם נוספו ערכים רבים שנכתבו למען הקורא הישראלי. העורכת הראשית של המהדורה העברית הייתה דליה טסלר. בהקדמה לאנציקלופדיה נאמר שהיא "מיועדת להיות לעזר לכל תלמיד, הן בהעשרת ידיעותיו ובהרחבתן והן במציאת מידע ונתונים הדרושים לו לשם הכנת עבודות, סיכומים ומטלות מיוחדות."

האנציקלופדיה יצאה לאור גם במהדורה שנקראה "אנציקלופדיה ידיעות אחרונות - אנציקלופדיה לנוער". 

קטגוריה:אנציקלופדיות בשפה העברית
קטגוריה:ספרי ילדים ונוער בעברית
גלגל ענק (שיר של חלב ודבש)

"**גלגל ענק**" הוא שיר של להקת הפופ הישראלית חלב ודבש משנת 1979. הוא נכלל באלבום הבכורה שלהם וזכה בתואר "שיר השנה" במצעד השנתי ה'תש"ם-1980 של רשת ג'.

## השיר
השיר נכתב על ידי הפזמונאית שמרית אור והולחן ועובד על ידי קובי אשרת. שם השיר מרמז על גלגל החיים ומתאר כיצד דברים רעים יכולים להשתנות לטובה:

ב-1 במאי 1979 נכלל באלבום הבכורה של הלהקה אשר הופץ בתור *[[גלי עטרי וחלב ודבש]]*.

בשנת 2010 הופיע השיר בספרה של שמרית אור "ציפור האש", בו נאספו מאה הבולטים בשיריה בספר בפורמט חצי-אלבומי.

## הצלחה
ב-2 באוקטובר 1979 נכנס למצעד הפזמונים השבועיים של רשת ג' והגיע למקום הראשון במצעד. השיר שהה במצעד 19 שבועות ומתוכם 7 שבועות רצופים במקום הראשון.

במצעד השנתי תש"ם (1980) של רשת ג' זכה השיר בתואר "שיר השנה". בכך השלימה הלהקה זכייה שנייה ברציפות בתואר זה, אחרי זכייתו של "הללויה" בשנה הקודמת. הלהקה עצמה זכתה בתואר "להקת השנה" במצעד זה.

בסוכות תשס"ט (אוקטובר 2009) ב"מצעד משיריה של גלי עטרי" דורג השיר גלגל ענק במקום 15.

## גרסאות כיסוי
*בשנת 2004 הוציאו הזמרות ליטל גבאי, אתי ועקנין וציפי משהיד גרסת כיסוי של השיר במסגרת התכנית כוכב נולד.
### מיקומי שיא

## קישורים חיצוניים
* 
* 
* 

## הערות שוליים

קטגוריה:שירי חלב ודבש
קטגוריה:שירים בעברית
קטגוריה:שירים שנכתבו על ידי שמרית אור
קטגוריה:שירים שהולחנו על ידי קובי אשרת
קטגוריה:שירים על זמן
קטגוריה:סינגלים שהגיעו למקום הראשון בישראל
קטגוריה:חלב ודבש
נבחרת צ'כיה בכדורגל נשים

**נבחרת צ'כיה בכדורגל נשים** מייצגת את צ'כיה בתחרויות כדורגל נשים בינלאומיות. הקבוצה מנוהלת על ידי התאחדות הכדורגל הצ'כית. 

## תחרויות בינלאומיות
### גביע העולם

:* תיקו כולל משחקים שהוכרעו בדו־קרב בעיטות עונשין.

### אליפות אירופה

:* תיקו כולל משחקים שהוכרעו בדו־קרב בעיטות עונשין.

## קישורים חיצוניים

* 

## הערות שוליים

קטגוריה:צ'כיה: כדורגל
צ'כיה
קטגוריה:נבחרות צ'כיה
יחסי איחוד האמירויות הערביות – נורווגיה

**יחסי איחוד האמירויות הערביות–נורווגיה** הם יחסי החוץ בין איחוד האמירויות הערביות ונורווגיה.

## סקירה כללית
היחסים הבילטרליים בין איחוד האמירויות הערביות וממלכת נורווגיה כוננו
ב-11 בפברואר 1974. ב-1994, ממלכת נורווגיה פתחה את שגרירותה באיחוד האמירויות.
שגרירות איחוד האמירויות הערביות נפתחה באוסלו ביוני 2014.
לביקורו שיח' עבדאללה בן זאיד אאל נהיאן, שר החוץ ושיתוף הפעולה הבינלאומי בממלכת נורווגיה ביוני 2016, הייתה השפעה חיובית על היחסים בין המדינות.
השר הביע את רצונה של איחוד האמירויות לפתוח אופקים חדשים לשיתוף פעולה עם נורווגיה, במיוחד בתחומים פוליטיים, כלכליים והשקעות, אנרגיה מתחדשת וסיוע חוץ.

קיים שיתוף פעולה מתמשך בין נורווגיה לאיחוד האמירויות בתחומים שונים המיוצגים על ידי החתימה על הסכם ההתייעצויות הפוליטיות בין שתי המדינות.

## יחסים כלכליים
נורווגיה משתתפת ב-Expo 2020 בדובאי, שהיא הזדמנות מבטיחה לחברות נורווגיות כולל תחומים הקשורים לנפט, גז טבעי, ניווט ופירות ים.

התוכניות של ממשלת איחוד האמירויות לפתח מגזרים כלכליים והשקעות ברמה האזורית והבינלאומית משכו חברות רבות מנורווגיה וממדינות אחרות להשקיע במגזרים שונים באיחוד האמירויות, במיוחד נפט וגז, שירותים ימיים, טכנולוגיית מידע ותקשורת, מזון ומוצרי דגים, וכן חברות קטנות רבות העוסקות בתחומי הריהוט ועיצוב הפנים.
מספר החברות הנורווגיות באיחוד האמירויות עומד על כ-150 חברות במגזרים שונים, בעיקר בתחום הנפט והגז, הובלה ימית וטכנולוגיה מתקדמת.
לנורווגיה יש מומחיות ויכולות טכנולוגיות רבות, במיוחד בתחומי האנרגיה, הפטרוכימיה והבנייה.
לשתי המדינות יש גם מזכר על פטור הדדי של ויזה לדרכונים, ומאז ספטמבר 2014 מתקיימות טיסות יומיות ישירות לאמירויות באמצעות חברת התעופה אמירטס.

## נציגויות דיפלומטיות
* איחוד האמירויות הערביות מחזיקה בנורווגיה שגרירות באוסלו.
* נורווגיה מחזיקה באיחוד האמירויות הערביות שגרירות באבו דאבי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בית הספר ללימודי המשך של הטכניון ע"ש עזריאלי

**בית הספר ללימודי המשך של הטכניון ע"ש עזריאלי** (היחידה ללימודי המשך של הטכניון), מקיים לימודי הסבה והכשרה למהנדסים, הנדסאים ואקדמאים במגוון רחב של תחומים.

## היסטוריה
בית הספר ללימודי המשך של הטכניון נוסד בשנת 1954 והוא בית ספר כלל-טכניוני המתמחה בארגון ופיתוח תוכניות לימודים לבוגרי מוסדות להשכלה גבוהה בתחומי המדעים המדויקים בכלל ולמהנדסים בפרט, כמו גם לעובדים מקצועיים בכירים בענפים שונים של ההנדסה והמינהל באמצעות קורסים, השתלמויות, כנסים, ימי עיון והתמחויות בשיתוף הפקולטות.

בית הספר מקיים לימודי הסבה והכשרה למהנדסים, הנדסאים ואקדמאים. פיתוח התוכניות נעשה בתיאום עם ענפי התעשייה.

בשנות ה-90 פנו ראשי התעשייה הישראלית אל הטכניון במטרה לבנות תוכנית לתואר שני בהנדסת מערכות. החל משנת 1999 התואר השני להנדסת מערכות מוצע דרך בית הספר ללימודי המשך של הטכניון והוא התכנית הוותיקה ביותר בהנדסת מערכות, אשר מכשירה מהנדסים בתעשייה הביטחונית והאזרחית.

כיום יש לבית הספר שלושה קמפוסים: קמפוס חיפה בקריית הטכניון, קמפוס שרונה תל אביב במתחם שרונה וקמפוס ירושלים בשיתוף מכללת עזריאלי.

החל משנת 2021 בית הספר, בשיתוף רשות החדשנות, מעביר קורסים לשילוב עובדים בתעשייה ובהיי טק, על מנת לתת מענה לדרישות של ארגונים ותעשיות בישראל, ולספק כלים לשימור עובדים מיומנים ושדרוג ידע של עובדים רבים הזקוקים להסבה מקצועית, בתחומים טכנולוגיים מתעדכנים כגון: VLSI, בינה מלאכותית, פודטק, הדפסה תלת-ממדית, אבטחת מידע ועוד. בנוסף, בשנים האחרונות, החלו בבית הספר להעביר קורסים לתלמידי תיכון במקצועות סייבר, מדע הנתונים, רפואה, שיווק, שיווק דיגיטלי, צילום ועריכה דיגיטלית.

דיקנית בית הספר היא פרופסור סתוית אלון-שלו ומנהל היחידה הוא מוטי יגר.

## קישורים חיצוניים
* 

* 

## הערות שוליים

קטגוריה:הטכניון - מכון טכנולוגי לישראל
קטגוריה:חיפה: אוניברסיטאות ומכללות
קטגוריה:ירושלים: אוניברסיטאות ומכללות
קטגוריה:תל אביב-יפו: אוניברסיטאות ומכללות
40 צעדים

**40 צעדים** הוא סרט תיעודי ישראלי משנת 2022 של היוצרים גד אייזן ומנור בירמן. הסרט הוקרן בבכורה קולנועית בפסטיבל דוקאביב וזכה במסגרתו בפרס "מעבר למסך". בכורתו הטלוויזיונית של הסרט הייתה בכאן 11, באוגוסט 2022. הסרט נתמך על ידי תאגיד השידור הישראלי, קרן מקור לקולנוע ולטלוויזיה ומפעל הפיס.

## עלילה
ממוזער|שחר וג'וניור מבית הספר השכונתיממוזער|אליאור תורג'מן מנהל "שורשים"
בשכונת שפירא, בדרום תל אביב, ייסדה עיריית ת"א את "השכונתי" – בית ספר יסודי חילוני וחדשני הכולל את כל המגוון האתני של השכונה. מי שיחלוק איתו את המרחב המשותף למרות הניסיונות לפנותו, הוא בית הספר הדתי והוותיק "שורשים". שני בתי הספר נאלצים לחיות זה לצד זה, מרחק 40 צעדים, כשילדי זרים לומדים בחצר בית הספר הדתי.

הדמויות המרכזיות בסרט הם שחר פיינשטיין, מנהל "השכונתי" ואליאור תורג'מן, מנהל "שורשים". המורכבות העלילתית נשענת על הצורך שלהם להגיע לעמק השווה בחצר המשותפת. מצד אחד, פיינשטיין חורט על דגל בית הספר את הגיוון האתני כולל ילדי זרים ומאידך, תורג'מן וקהילת בית ספרו, מתקשים ליצור שותפות בשל חשש מהתבוללות.

הסרט מלווה שלושה ילדים ואת המורכבויות שלהם בחיים בכלל ובמרחב המשותף בפרט: ג'וניור, ילד להורים זרים שמתקשה לשתף את חבריו בכדורגל; ביסאן, ילדה ערביה שאימה הייתה קורבן לאלימות ונאלצת בכאב להעביר אותה לפנימיה; ואיבון-אשירה, בת למשפחה שמתמודדת עם קשיים בבית הספר וקשיים כלכליים.

דמות משמעותית נוספת היא שפי פז, מנהיגת החזית לשחרור דרום תל אביב, שמתנגדת עמוקות לזרים בשכונה וילדיהם ב"שכונתי". בסרט משתקפים כלל השסעים של החברה בישראל: דתיים-חילוניים, תושבים וותיקים-חדשים, מזרחיים-אשכנזיים, עניים-עשירים וערבים-יהודיים.

## ביקורות
בזכייה בפרס "מעבר למסך", השופטים נמקו את בחירתם בסרט, בכך שהוא מוציא את הצופים מאזור הנוחות כשהוא מזכיר ש

בנוסף, זכה הסרט לביקורות חיוביות באמצעי המדיה השונים.

## קישורים חיצוניים

## הערות שוליים

קטגוריה:סרטים תיעודיים ישראליים
קטגוריה:סרטים ישראליים משנת 2022
היילנד (סקוטלנד)

**היילנד** (באנגלית: **Highland**; בגאלית סקוטית: **A' Ghàidhealtachd**; בסקוטית: **Hieland**) הוא מחוז באזור ההיילנדס הסקוטיים אשר בסקוטלנד. מחוז היילנד היינו המחוז הגדול ביותר בשטחה של הממלכה המאוחדת. המחוז גובל במחוזות אברדינשייר, ארגייל וביוט, פרת' וקינרוס, ומוריי.

## גאוגרפיה
שטחי המחוז משתרעים על פני כ-25,657 קילומטרים רבועים שהם כ-11.4% משטחה של בריטניה, ו-32.9% משטחה של סקוטלנד.

המחוז מאוכלס יחסית בדלילות עם צפיפות אוכלוסין של כ-9.0 אנשים לקמ"ר נכון לשנת 2012.

נכון לשנת 2022 ישנם 235,710 תושבים, ברמת צפיפות דומה.

מושב המחוז ממוקם בעיר אינוורנס, שבה גרו 46,870 תושבים נכון לשנת 2012, והיא העיר הגדולה ביותר במחוז. האזור העירוני סביב אינוורנס מונה 59,910 תושבים.

הפסגה הגבוהה ביותר באזור המחוז הוא ההר בן נוויס, שהוא גם ההר הגבוה ביותר בסקוטלנד ובבריטניה כולה.

## אתרים בולטים
מוקדי עניין בולטים בתחום המחוז:
* אגם לוך נס
* ההר בן נוויס
* שדה הקרב של קרב קלודן

## ראו גם

* ההיילנדס הסקוטיים

## קישורים חיצוניים
* 
* 
* קובץ אקסל המתאר את האוכלוסייה בשנת 2022
* 
## הערות שוליים

קטגוריה:סקוטלנד: מחוזות
קטגוריה:היילנדס
וינדזור (ברקשייר)

ממוזער|טירת וינדזור - האטרקציה העיקרית בעיירה, המושכת אליה תיירים מרחבי העולם. בית משכן המלוכה הבריטי
**וינדזור** (באנגלית: **Windsor**) היא עיירה היסטורית ברובע המלכותי של וינדזור ומיידנהד בברקשייר, אנגליה. בעיירה זו ממוקמת טירת וינדזור, אחד ממעונותיה הרשמיים של המלוכה הבריטית.
## גאוגרפיה
העיירה ממוקמת  ממערב לצ'רינג קרוס שבמרכז לונדון,  מדרום־מזרח למיידנהד, ו־ מזרחית לעיר המחוז רידינג. העיר נמצאת דרומית לנהר תמזה, המהווה את הגבול שלה עם עיירת התאומים הקטנה והעתיקה שלה, אטון. הכפר הצמוד אליה, אולד ווינדזור, קצת יותר מ־ מדרום, קדם למה שנקרא כיום וינדזור בכ־300 שנה; בעבר כונתה וינדזור רשמית בשם ניו וינדזור כדי להבחין בין השניים. העיירה פופולרית בקרב תיירים, מפני שטירת ווינדזור שוכנת בעיירה זו. בעיירה יש אטרקציות נוספות, כמו מסעדות ומקומות פנאי ובילוי. בעיירה מתגוררים כ־32 אלף תושבים.

## ערים תאומות
*
*

## קישורים חיצוניים
* 

* 

*
קטגוריה:ברקשייר
עמרי רוזנקרנץ

**עמרי רוזנקרנץ** (נולד ב-1983) הוא קצין בצה"ל בדרגת אלוף-משנה, המשמש מפקד עוצבת ברעם. קודם לכן שימש כמפקד חטיבת כרמלי ויחידת דובדבן.

## ביוגרפיה
עמרי נולד במושב סתריה ליד רחובות. בתום לימודיו ולאחר מכינה קדם צבאית עם גיוסו לצה"ל התנדב עמרי ליחידת דובדבן. ביחידה עבר מסלול הכשרה כלוחם. עם תום המסלול יצא לקורס קציני חי"ר. עם סיום הקורס שב ליחידת דובדבן כמפקד צוות לוחמים והוביל אותו בלחימה כנגד הטרור הפלסטיני באינתיפאדה השנייה. בשנים 2014–2016 שימש כמפקד מגמה בבא"ח גבעתי בקציעות ובשנים 2018–2020 שימש מפקד גדוד רותם. בשנים 2020 - 2022 פיקד על יחידת דובדבן, בתקופת פיקודו על היחידה הוענק ליחידה פרס ראש הממשלה יחד עם יחידת הימ״מ. בספטמבר 2022 מונה למפקד חטיבת כרמלי. במהלך תפקידו הוביל את החטיבה במלחמת חרבות ברזל. החטיבה בפיקודו ביצעה קרב הגנה בגזרה המערבית בחזית לבנון ולאחר מכן ביצעה משימת תמרון ברצועת עזה תחת אוגדה 99. ב-5 בספטמבר 2024 מונה למפקד עוצבת ברעם בעוצבת הגליל. במבצע ׳חיצי הצפון׳ פיקד על החטיבה ותוך משימת הגנה ביצעה החטיבה מבצעי פשיטה כחלק מקרב ההגנה.

רוזנקרנץ נשוי ואב לאחד.

## קישורים חיצוניים

## הערות שוליים

קטגוריה:מפקדי גדוד רותם
קטגוריה:מפקדי יחידת דובדבן
קטגוריה:מפקדי חטיבת כרמלי
קטגוריה:מפקדי עוצבת ברעם
קטגוריה:אלופי-משנה בצה"ל
קטגוריה:סתריה: אישים
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1983
גלי עטרי וחלב ודבש

**חלב ודבש** (נקרא גם **גלי עטרי וחלב ודבש**; פורסם מחוץ לישראל בתור **Milk & Honey with Gali**) הוא אלבום הבכורה של להקת הפופ הישראלית חלב ודבש. האלבום יצא ב-1 במאי 1979 ושני שירים מתוכו, "הללויה" ו"גלגל ענק" זכו בתואר "שיר השנה" במצעד הפזמונים השנתי של רשת ג'.

## רקע

להקת הפופ חלב ודבש ערב פסטיבל הזמר והפזמון לשנת 1979, לצורך ביצוע השיר "הללויה" של שמרית אור וקובי אשרת. חברי ההרכב היו ראובן גבירץ, שמוליק בילו, יהודה תמיר וגלי עטרי.

השיר "הללויה" נבחר לייצג את ישראל, באירוויזיון 1979, שנערך בירושלים. השיר זכה במקום הראשון והפך להצלחה בינלאומית. בישראל הוא הוכתר כשיר השנה במצעד הפזמונים השנתי ה'תשל"ט-1979 של קול ישראל ושל גלי צה"ל.

בעקבות ההצלחה, המשיכו חברי ההרכב בקריירה מוזיקלית ובמאי 1979 הוציאו את אלבומם הראשון אשר נקרא בשם "חלב ודבש".

## האלבום
חלקו הראשון של האלבום הכיל שירים בעברית כמו "גלגל ענק", "שמש אדומה", "קסם הלילה" ו"דרך ארוכה" (שעטרי הקליטה באופן עצמאי לפסקול הסרט "דיזנגוף 99") . חלקו השני של האלבום כלל שירים באנגלית בלבד, בניסיון לפרוץ לשוק הבינלאומי בעקבות ההצלחה העצומה של "הללויה", ושיריו הוקלטו באולפנים בלונדון והופצו תחת השם *milk & honey with gali*.

שלמה צח וקובי אשרת הפיקו בפועל את האלבום, וקובי אשרת עיבד וניהל מוזיקלית.

האלבום כלל גם שירים שהקליטה גלי עטרי ללא הלהקה, כ"דרך ארוכה" ו"שמש אדומה" ועל עטיפת האלבום נכתב בפשטות "גלי עטרי וחלב ודבש".

## הצלחה
בעקבות האלבום זכתה הלהקה בתואר "להקת השנה" במצעד הפזמונים השנתי תש"ם (1980) והשירים "הללויה" ו"גלגל ענק" זכו בתואר "שיר השנה" בשנים תשל"ט (1979) ותש"ם של רשת ג' בהתאמה.

בשנת 2010 הופיע כמה משירי האלבום בספרה של שמרית אור "ציפור האש", בו נאספו מאה הבולטים בשיריה בספר בפורמט חצי-אלבומי.

## רשימת רצועות

## ראו גם
*חלב ודבש#עם הסולנית גלי עטרי

## קישורים חיצוניים

* 

## הערות שוליים

קטגוריה:אלבומי בכורה מ-1979
קטגוריה:אלבומים בעברית
קטגוריה:אלבומי חברת פונוקול
קטגוריה:אלבומי גלי עטרי
קטגוריה:חלב ודבש
הדקירה בתיכון ניק דידריקס

**הדקירה בתיכון ניק דידריקס** בוצעה ב-17 באוגוסט 2008 בתיכון על שם ניקולאס דידריקס שבעיר קרוגרסדורפ שבדרום אפריקה, על ידי מורן הארמסה, תלמיד כיתה י"ב, שתקף תלמידים ואנשי צוות בתיכון באמצעות קטאנה באורך 60 סנטימטרים.

## האירוע
מורן הארמסה, תלמיד כיתה י"ב בתיכון על שם ניקולאס יוהאנס דידריקס בעיר קרוגרסדורפ שבדרום אפריקה, נכנס לבית הספר בשעה 7:00 בבוקר כשהוא עוטה מסיכה חומה ופניו צבועות בשחור. לטענתו המסכה הייתה חיקוי מסיכתו של קורי טיילור, סולן להקת סליפנוט, אך בתקשורת טענו כי המסיכה הייתה דומה לזו של ג'ואי ג'ורדיסון, המתופף של הלהקה. בתיקו נמצאו גם מסכה כשל שון קראהאן  ומסיכת עבודת-יד מעיסת נייר הצבועה בצבעים שבטיים, וכן שלוש חרבות יפניות.

בשעה 7:20 לערך, במהלך התכנסות של תלמידי בית הספר, שלף הארמסה קטאנה באורך 60 סנטימטרים ושיסף באמצעותה את גרונו של ז'אק פרטוריוס, תלמיד בן 16, שמת במקום. הוא דקר תלמיד נוסף, והמשיך לדקור שני גננים שניסו להתעמת איתו. לאחר מכן התיישב הארמסה על גדר לבנים ונעץ את חרבו באדמה בסמוך לו.

בשעה 7:45 הוא לווה על ידי אנשי צוות לחדר המנהל, וכעבור כרבע שעה הועבר לתחנת המשטרה, ללא התנגדות מצידו.

## מניע
הארמסה טען כי השטן פקד עליו לבצע את מעשה הרצח, וכי הוא הולך אחרי דרכי השטניזם. הפסיכיאטרית שבדקה אותו סיפרה כי אמר לה שראה רוח רפאים במשק של משפחתו, והיא פקדה עליו להפוך לשטניסט. בחיפוש שערכה המשטרה בחדרו נמצאו אלמנטים רבים של שטניזם, כגון לוחות ויג'י, ספרי לחשים ועוד. משפחתו של הארמסה טענה כי הוא עבר התעללות רגשית ופיזית בבית הספר, וזה הדבר שגרם להתפרצותו.

היו שהאשימו במעשה את להקת ההבי מטאל סליפנוט, מפני שהארמסה האזין להם בקביעות בחודשים שקדמו לאירוע, וכן התלבש כמוהם והחזיק מסכות הדומות לשלהם בעת האירוע. סולן הלהקה, קורי טיילור, פרסם גינוי למעשיו של הארמסה, וגם הוריו של הרוצח שיגרו התנצלות למשפחות הקורבנות.

## המשפט
ב-20 באוגוסט 2008 הואשם הארמסה בסעיף אחד של רצח ובשלושה סעיפי ניסיון רצח. הוא נשלח לאיבחונים לצורך הערכת בריאותו הנפשית, וב-25 באוקטובר, לאחר חודשיים רצופים של אבחונים ושתי דחיות של מועד המשפט, קבע בית המשפט כי הארמסה כשיר נפשית לעמוד לדין.

ב-14 באפריל 2009 הודה הארמסה בכל ארבעת האישומים, וב-10 באוקטובר 2009 הוא נידון לעשרים שנות מאסר.

## הערות שוליים

קטגוריה:התקפות על בתי ספר
קטגוריה:רצח ילדים
קטגוריה:2008
אליפות אירופה בכדורסל 3x3 דברצן (2019)

**אליפות אירופה בכדורסל 3x3** לשנת 2019 הייתה אליפות אירופה החמישית בכדורסל 3x3, שהתקיימה בדברצן, הונגריה בהשתתפות 12 הנבחרות הטובות באירופה שהעפילו מ-3 בתי המוקדמות. האליפות התקיימה בהידו-ביהאר שבעיר בין 30 באוגוסט עד ב-1 בספטמבר ובסופה זכתה סרביה בפעם השנייה ברציפות בתואר אלופת אירופה לאחר שניצחה בגמר את צרפת. ליטא זכתה במקום ה-3 לאחר ניצחון על ספרד.

## מבנה התחרות
בשלב הבתים חולקו הקבוצות ל-4 בתים בני 3 קבוצות כל אחד. כל קבוצה פגשה פעם אחת כל קבוצה בבית, בסך הכל 2 משחקים ובסופן 2 הראשונות בכל בית העפילו לשלב רבע הגמר, ממנו החלו הקבוצות לשחק בשיטת נוקאאוט, ברבע, בחצי וגמר. שתי המפסידות בשלב חצי הגמר נפגשו למשחק על מדליית הארד.

### שלב הבתים
#### בית א'

#### בית ב'

#### בית ג'

#### בית ד'

### שלב הנוקאאוט

## דירוג סופי

## הערות שוליים

קטגוריה:אליפות אירופה בכדורסל 3x3
קטגוריה:תחרויות כדורסל ב-2019
קטגוריה:תחרויות ספורט בהונגריה
קטגוריה:2019 באירופה
פורת'מדוג

**פורת'מדוג** (בוולשית: **Porthmadog** ), או כפי שהייתה ידועה בתעתיק האנגלי לפני 1974 **פורטמדוק** (*Portmadoc*), היא עיירת נמל וקהילה במחוז גוויניד' שבצפון-מערב ויילס, הממלכה המאוחדת. 

העיירה שוכנת לחופי הים האירי, בקצה הצפוני של מפרץ קרדיגן ודרומית לחצי האי ל'ין. היא נמצאת כ-32 ק"מ דרומית לקרנארבון ו-18 ק"מ דרום-מערבית לבליינה פסטיניוג, תחנת הרכבת של פורת'מדוג משרתת מספר מסילות היסטוריות ורכבות מורשת בהן רכבת הרמה הוולשית, מה שתורם לחשיבותה של העיירה כיעד תיירותי אזורי.

## היסטוריה
העיירה הוקמה בתחילת המאה ה-19 לאחר שיובשו הביצות באזור שפך נהר הגלסלין והקמת חומת הים "הקוב" (*The Cob*), שהוקמה ב-1808–1811 על ידי ויליאם מדוקס ועל שמו קרויה העיירה ("נמל מדוק"). במשך המאה ה-19 התבסס בעיירה נמל חשוב ששירת את מכרות הצפחה והנחושת באזור צפון-מערב ויילס, היא חוברה לרשתות מסילות ברזל שחיברו אותה למספר מכרות באזור ובמשך השנים התפתחו בה מפעלים שונים הקשורים בתעשיית הכרייה והספנות וכן אוכלוסייתה גדלה באופן ניכר.

הפריחה התעשייתית של פורת'מדוג הביאה לגידול אוכלוסין מ-885 ב-1821 למעל 3,000 תושבים ב-1861. הגידול בביקוש לצפחה בעיקר בתעשיית הבנייה ברחבי בריטניה ואירופה, הביא גם פיתוח נרחב במסילות ברזל סביב העיירה לשינוע הצפחה בין בתי האריזה והנמל. עד לשנת 1873 מעל ל-116,000 טונות של צפחה יוצאו דרך פורת'מדוג בכ-1,000 סירות שיצאו מהנמל שלה.

חשיבותה של פורת'מדוג בתור נמל מסחרי חשוב בצפון ויילס החל לרדת עם פתיחת "מסילת החוף הוולשי" ב-1863, אשר חיברה את ערי התעשייה ומכרות האזור לרשת המסילות הלאומית וערי הנמל הגדולות (כגון ליברפול). במהלך מלחמת העולם הראשונה מעט התוצר שטופל ויוצא מנמל פורת'מדוק פסק כמעט לחלוטין עם התמוטטות הביקוש לצפחה מהשוק הגרמני. כתוצאה מהדעיכה התעשייתית של העיירה, בדומה לעיירות רבות אחרות בצפון ויילס, החלה להתפתח בה תעשיית תיירות עם פתיחת מסעדות, ברים ומלונות, כאשר הרכבות ששימשו בעבר לשינוע תוצרי כריה שימשו עכשיו את מאות אלפי המבקרים מרחבי בריטניה.

## ערים תאומות
* 

## קישורים חיצוניים

* 
* אודות פורת'מדוג באתר 'Visit Snowdonia'.

קטגוריה:ויילס: יישובים
קטגוריה:גוויניד'
מטפסים על הקירות

"**מטפסים על הקירות**" הוא סינגל שהוקלט על ידי הזמר הישראלי עדן חסון. את השיר הוציאה לאור ב-9 באוגוסט 2022 חברת התקליטים Mobile1 Music, והוא נכלל כשיר השביעי באלבומו השלישי של חסון, "אלבום 3". נכון לנובמבר 2025, לשיר יש למעלה מ-6.7 מיליון צפיות ביוטיוב.

## על השיר
השיר נכתב על ידי חסון ודולי ופן, שגם הפיקו אותו. הווידאו קליפ הנלווה לו פורסם ביום צאתו בערוץ היוטיוב של עדן חסון בהפקתו של סטודיו "AVOXVISION". עד ספטמבר 2022 צבר 2.5 מיליון צפיות, ואף דורג בעשרת הסרטונים הפופולריים ביותר ביוטיוב ישראל. זהו שיתוף הפעולה השלישי של הזמר עם הצמד המוזיקלי לאחר הוצאת הסינגלים "כולם רוצים אהבה" ו"את חסרה לי". הוא הגיע בשיאו למקום התשיעי במצעד הפזמונים של המדיה פורסט. עם פרסומו של "מטפסים על הקירות" עלה לפלטפורמת הספוטיפיי שם צבר כ-657 אלף השמעות.

## מיקומי שיא

## קישורים חיצוניים
* 
* 

## הערות שוליים

קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי עדן חסון
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי עדן חסון
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:סינגלים בהוצאת Mobile1 Music
LG תינקיו

**LG תינקיו** (באנגלית: **LG ThinQ**) הוא מותג מוצרי אלקטרוניקה שהושק על ידי LG אלקטרוניקה ב-2017, המוצרים מצוידים בשליטה קולית ובטכנולוגיית בינה מלאכותית. המותג הושק במקור עבור מכשירי חשמל ביתיים ואלקטרוניקה, כגון מקררים ומזגנים. בפברואר 2018, LG הכריזה על "LG V30S ThinQ", שהוא הטלפון הראשון עם מיתוג "ThinQ".

## היסטוריה
[ממוזער|[LG הציגה את הליין הראשון של מוצרי THINQ בשנת 2011, עם הלוגו הקודם של המותג.]]
המיתוג הוצג לראשונה בשנת 2011 בתערוכת מוצרי האלקטרוניקה (CES) בלאס וגאס. המוצר הראשון של ThinQ היה מקרר חכם, עם תכונות כמו אפשרויות חיסכון חכמות, מערכת ניהול מזון ותוכנות שונות במסך ה-LCD במקרר.

## תכונות
מוצרי LG תינקיו משתמשים בשליטה קולית כדי ליצור אינטראקציה עם משתמשים, ומשתמשים בנתוני חיישנים ותכונות שונות כגון זיהוי מוצר וטכנולוגיות מנוע למידה כדי לשפר את היכולות שלהם.

בשנת 2018, טלוויזיות ממותג LG תינקיו הוסיפו תמיכה בפקודות קוליות של Google Assistant ו-Alexa.

## סמארטפונים
* LG V30S ThinQ
* LG V35 ThinQ 
* LG G7 ThinQ 
* LG V40 ThinQ
* LG G8 ThinQ
* LG G8s ThinQ
* LG G8x ThinQ
* LG V50 ThinQ 5G
* LG G6 ThinQ

## קישורים חיצוניים
* 

## הערות שוליים

תינקיו
קטגוריה:חברות אלקטרוניקה דרום קוריאניות
קטגוריה:חברות דרום קוריאניות
קטגוריה:יצרני טלפונים חכמים
קטגוריה:מותגים
ג'נדרפלואיד

ממוזער|אדם הלובש את הדגל הג'נדרפלואידי באירוע גאווה בברלין (2022)
גֶ'נְדֶרְפְלוּאִיד (מאנגלית: **Genderfluid**) הוא מונח המתייחס לאלו שהזהות המגדרית שלהם משתנה לאורך זמן ואיננה קבועה. מונח הנחשב כזהות מגדרית א-בינארית. במהלך חייהם, הזהות המגדרית של אנשים ג'נדרפלואידים תשתנה ותעבור בין מגדרים שונים. הביטוי ג'נדרפלואיד הוא ביטוי אישי ואינדיבידואלי, כלומר, כל אחד עשוי לראות ולהשתמש בביטוי בצורה המתאימה להם ואין לביטוי זה הגדרה סטנדרטית.

כעיקרון, ג'נדרפלואיד נכלל בקשת הא-בינארית וגם בקשת הטרנסג'נדרית אך יש אנשים ג'נדרפלואידים שייבחרו לא להשתמש במונחים האלו על עצמם.

## אופי הזהות המגדרית
אנשים אשר מזדהים כג'נדרפלואידים יכול להרגיש שיום אחד הם מזדהים כאישה ויום למחרת כגבר או גם כזהות מגדרית א-בינארית אחרת. חלקם מרגישים שהשינויים בזהות המגדרית שלהם קיצוניים או מהירים, וחלק מרגישים ששינויים אלו יותר הדרגתיים ואיטיים.

בהתאם לשינויים אלו בזהות המגדרית, הם עשויים גם לשנות את הביטוי המגדרי שלהם ואת לשון הפנייה שלהם. אנשים ג'נדרפלואידים מסוימים אפילו ירגישו דיספוריה מגדרית, כלומר אי-נוחות עם המין הפיזיולוגי והצורה שבה אנשים אחרים רואים אותם, והיא לפעמים תשתנה אך זהו אינו תנאי ללהיות ג'נדרפלואיד.

אנשים ג'נדרפלואידים יבחרו להשתמש בלשון הפנייה המועדפת עליהם. כגון, היא/את, הוא/אתה, הם/אתם, הן/אתן, או ב"ניאופרונאונס" כמו Ze/zir, Ey/em, Per/per. בהתאם לכך, הם ייבקשו גם מאנשים אחרים לעיתים להשתמש בשפה ומונחים שונים כאשר מתייחסים אליהם. כלומר, במקום "בעל" או "אישה" הם יכולים לבקש להשתמש במושג "פרטנר" וייתכן שהם לא יירצו שאנשים ישתמשו במחמאות או מונחים בעלי מגדר כמו "חתיך", "יָפָה", וכדומה.

## היסטוריה
על פי "מילון מיריאם-וובסטר", השימוש הראשון בביטוי זה נעשה בשנת 1993 אך להמון תרבויות היה רעיון כלשהו המתאר ג'נדרפלואידיות במשך כ-3,000 שנים.

המונח הופיע בסביבות שנות ה-80 של המאה ה-20, ובסביבות אותה התקופה הופיעו גם המונחים טרנסג'נדר וג'נדרקוויר, אבל רק בסוף שנות ה-2000 ותחילת העשור השני שלהן, החלו לשים לב לביטוי ג'נדרפלואיד כאשר יצא מקהילות וירטואליות אל הספרות. המונח התפשט עם ההבנה שמגדר אינו בינארי, כלומר לא מוגבל רק לאישה או גבר, וגם לא לתכונות פיזילוגיות. הפילוסופית ג'ודית באטלר עזרה בעיקר לקדם את הרעיון הזה ולהם ניתן הקרדיט על הפצת הרעיון שמגדר הוא הבניה חברתית.

## דגל הגאווה הג'נדרפלואידי
ממוזער|דגל הגאווה הג'נדרפלואידי
דגל הגאווה הג'נדרפלואידי נוצר בשנת 2012 על ידי ג'יי ג'יי פול (JJ Poole, הם/אתם) שהם א-ג'נדריים ופאנסקסואליים ממדינת ניו יורק התומכים באנשים שלא מתאימים לחברה ההטרונורמטיבית. הם עיצבו את הדגל כדי שיכיל את כל הזהויות המגדריות, לכן הדגל מכיל 5 פסים אופקיים ב-5 צבעים הבאים:
* ורוד המסמל נשיות.
* כחול המסמל גבריות.
* סגול המסמל גם נשיות וגם גבריות.
* שחור המסמל את חוסר המגדר.
* לבן המסמל את כל המגדרים.

מאז יצירת הדגל המקורי, אנשים נוספים יצרו דגלים חלופיים המביעים רעיונות אחרים או דומים הקשורים לג'נדרפלואידיות.

## ראו גם

* ביג'נדר
* בינאריות מגדרית
* אנדרוגיניות

## קישורים חיצוניים

## הערות שוליים

קטגוריה:טרנסג'נדר
יחסי איחוד האמירויות הערביות – אירלנד

**יחסי איחוד האמירויות הערביות–אירלנד** הם יחסי החוץ בין איחוד האמירויות הערביות ואירלנד.

## סקירה כללית
היחסים הדיפלומטיים בין אירלנד לאיחוד האמירויות הערביות כוננו ב-1974. הסוכנות הממשלתית האירית Enterprise Ireland פתחה משרד אזורי בדובאי בשנת 2002. אירלנד פתחה משרד ויזה בדובאי בשנת 2006 כדי לעודד ביקורים באירלנד, ושגרירות אירלנד נפתחה באבו דאבי באוקטובר 2009 עם מעורבות חזקה בקידום סחר. שגרירות איחוד האמירויות הערביות באירלנד נפתחה בפברואר 2010. איחוד האמירויות הוא השוק השני בגודלו של אירלנד בעולם הערבי.

Enterprise Ireland נוכחת גם באבו דאבי וקטר. Tourism Ireland פתחה משרד אזורי בג'בל עלי, איחוד האמירויות, בשנת 2010. בורד ביא פתחה משרד בדובאי בתחילת 2014.

קו דבלין-אבו דאבי של Etihad Airways, שנפתח ביולי 2007, היה אחד הסטארט-אפים המצליחים ביותר שלהם. לאיתיחאד איירווייז יש הסדר שיווקי עם Tourism Ireland כדי לעודד תיירות פנימה מהמפרץ הפרסי, המזרח הרחוק ואוסטרליה. איתיחאד איירווייז היא נותנת החסות העיקרית של ה-GAA.

Emirates Airline החלה בטיסות יומיות בין דובאי לדבלין ב-9 בינואר 2012 ומאז הגדילה את קיבולת הטיסות הרבה לפני המועד המתוכנן.

## נציגויות דיפלומטיות
* איחוד האמירויות הערביות מחזיקה באירלנד שגרירות בדבלין.
* אירלנד מחזיקה באיחוד האמירויות הערביות שגרירות באבו דאבי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קסולה

**קסולה** (בצרפתית: ) היא מנה מהמטבח הצרפתי המבוססת על שעועית לבנה ובשרים בבישול ארוך.

מקור המנה באזור לנגדוק שבדרום מערב צרפת. לרוב המנה מבוססת על שעועית לבנה יבשה ובשר כלשהו: נקניק או נקניקיות מבשר חזיר, אווז, ברווז ולפעמים בשר כבש או חזיר המתבשלים כקונפי (כלומר, בשר המתבשל בשמן שלו). במקור מבשלים את הקסולה לאורך זמן רב בתנור בקדרת חימר מסורתית שנקראת קסול, סיר חרס עמוק ועגול עם דפנות מלוכסנות, על שמה למעשה קרויה המנה. הקסולה דומה לנזיד עשיר בבישול איטי.

## רקע
מקור הקסולה מיוחס לאזור שפעם היה ידוע כחבל הארץ לנגדוק וככל הנראה מקורה של המנה בעיירה קסטלנאודארי בדרום צרפת.

ההיסטוריון ומחבר ספר הבישול לארוס גסטרונומיק, פרוספר מונטאן יליד העיר קסטלונדארי, טען שהמנה נוצרה לראשונה בעיר הולדתו במאה ה-14. אז, במהלך מלחמת מאה השנים צר הצבא האנגלי על העיר. החיילים והתושבים הנצורים בישלו בסיר גדול את כל מה שבא לידיהם - שעועית, שאריות בשר ועוד. בזכות התבשיל הם הצליחו לשרוד ולהחזיק מעמד מול הפולש הבריטי ולהביס אותו. בדיעבד הסיפור הזה על מקור המנה התברר כאגדה שמטרתה הייתה להעניק למנה הפשוטה סיפור הרואי, מאחר שבמציאות הצבא האנגלי לא הובס שם בקרב אלא שרף את העיר, וכמו כן מקורה של השעועית הלבנה בדרום אמריקה, והיא הובאה לאירופה רק מאתיים שנה לאחר מלחמת מאה השנים. הגרסאות של המנה שקיימות בימנו התגבשו לפני פחות מ-200 שנה, אז השימוש בשעועית הלבנה הפך לפופולרי. לאחר מלחמת העולם השנייה הפסיקו לגדל בדרום צרפת שעועית לבנה, אך זה לא פגע בפופולריות של המנה שהתבססה על שעועית מיובאת. האיכות של השעועית המיובאת לא התאימה לקסולה ובשנים האחרונות החלו לגדל שוב באזורים אלו סוגים שונים של שעועית המתאימים לקסולה.

## מרכיבים עיקריים
הקסולה תמיד תכיל שעועית לבנה בנוסף לשאר הרכיבים הבשריים: קונפי ברווז או אווז, נקניק, נקניקיות או סוגים נוספים של בשר. בעיירה קסטלנאודארי הגרסה העדכנית של הקסולה מבוססת על בשר אווז או ברווז במקום כבש. אף על פי שהעיר נחשבת ל"בירת הקסולה" גם הערים השכנות, טולוז וקרקסון, מתחרות על תואר זה. שם המנה פופולרית במיוחד ובכל אחת מהן יש גרסה שונה מעט של קסולה. הגרסה הנפוצה בקרקסון דומה לזו שבטולוז אך כמויות בשר הכבש בה לרוב גדולות יותר ולפעמים בשר הכבש מוחלף בחוגלה (עוף).

בצרפת נמכר קסולה מוכן בסופרמרקטים, בחנויות מכולת ובמעדניות במחיר ואיכות משתנים בפחיות שימורים ובצנצנות. הגרסאות הזולות יכילו לרוב רק שעועית, רוטב עגבניות, נקניקיות ובייקון. גרסאות יקרות יותר עשויות להיות מבושלות עם שומן אווז וכוללות נקניקיות טולוז, כבש, אווז או קונפי ברווז.

גרסאות של טבחי עילית דורשות ערבוב של בשר צלוי מבושל מראש עם שעועית שהורתחה בנפרד עם ירקות ארומטיים בניגוד למנה המקורית שהייתה מזון פשוט של איכרים. בתהליך המסורתי של הכנת המנה נהוג לכסות את הסיר בו מתבשלת המנה החדשה בסיר בו הוכנה כבר קדרה אחת. תהליך זה יצר סיפורים שונים, בין היתר סיפור מאת הסופר הצרפתי אנטול פראנס, על קסולה מקורית אחת שהאריכה חיים והמשיכה להוות בסיס לתבשיל עשרות שנים.
במסעדות בארצות הברית, המונח קסולה מיושם לעיתים קרובות על כל תבשיל בבישול ארוך המבוסס על שעועית, עם וריאציות כמו קדרת סלמון ועוד.

The Grand Brotherhood of the Cassoulet of Castelnaudary הוא ארגון שעורך תחרויות וירידים מדי שנה מאז 1999 אשר במרכזן תבשיל הקסולה.

## ראו גם
* נזיד
* פייז'ואדה
* חמין

## קישורים חיצוניים

* 
* 
* ניצן רז, תבשיל קסולה צרפתי, מאקו
* איך להכין קסולה, יוטיוב

## הערות שוליים

קטגוריה:מאכלי בשר
קטגוריה:מאכלי שעועית
קטגוריה:המטבח הצרפתי
קטגוריה:נקניקיות
פרס אמי לבידור בפריים טיים לשחקנית ראשית בסדרת קומדיה

זוהי רשימת הזוכות והמועמדות ב**[[פרס אמי לבידור בפריים טיים]] לשחקנית ראשית בסדרת קומדיה**. החל מטקס פרסי האמי ה-18 בפריים טיים, השחקניות הראשיות בקומדיה התמודדו לבדן. עם זאת, הופעות קומיות אלו כללו שחקניות ממיני-סדרות, סרטי טלוויזיה והופעות אורח שהתחרו מול השחקניות הראשיות.

טקס פרס אמי לבידור בפריים טיים ה-71 היה טקס האמי הראשון שבו אין ייצוג מאף אחת מארבע רשתות השידור הגדולות.

## זוכות ומועמדות

## שיאניות זכיות ומועמדויות
### זכיות
* **7 זכיות:** ג'וליה לואי-דרייפוס
* **5 זכיות:** קנדיס ברגן ומרי טיילר מור
* **4 זכיות:** הלן האנט
* **3 זכיות:** לוסיל בול, ג'ין סטייפלטון, ג'יין וויאט וג'ין סמארט
* **2 זכיות:** בי ארתור, שירלי בות', ג'יין קרטין, פטרישיה היטון, הופ לאנג

### מועמדויות
* **12 מועמדויות:** ג'וליה לואי-דרייפוס
* **10 מועמדויות:** מרי טיילר מור
* **9 מועמדויות:** בי ארתור
* **8 מועמדויות:** לוסיל בול וג'ין סטייפלטון
* **7 מועמדויות:** קנדיס ברגן, טינה פיי, פטרישיה היטון, הלן האנט, ג'יין קזמרק, איזבל סנפורד ובטי וייט
* **6 מועמדויות:** קירסטי אלי, אידי פאלקו, שרה ג'סיקה פארקר ואיימי פולר
* **5 מועמדויות:** בלייר בראון, דברה מסינג, אליזבת מונטגומרי, טרייסי אליס רוס, כריסטינה אפלגייט ורייצ'ל ברוסנהאן
* **4 מועמדויות:** גרייסי אלן, איב ארדן, רוזאן בר, אלן דג'נרס, ואלרי הרפר, קתרין הלמונד, שלי לונג, רו מקלנהן, דונה ריד, פטרישיה ריצ'רדסון, אן סות'רן, מרלו תומאס, לילי טומלין ולורטה יאנג
* **3 מועמדויות:** ג'ניפר אניסטון, שירלי בות', ג'יין קרטין, קתרין דיימון, לינה דנהאם, ג'נה אלפמן, קליסטה פלוקהארט, אליסון ג'ני, מליסה מקארתי, מרי-לואיז פארקר, איסה ריי, סיביל שפרד, ג'יין וויאט, ג'ין סמארט וקואינטה ברונסון
* **2 מועמדויות:** פמלה אדלון, דלתה בורק, ספרינג ביינגטון, נל קרטר, טוני קולט, קיילי קווקו, פראן דרשר, ברברה פלדון, אמריקה פררה, פליסיטי האפמן, אלי קמפר, ליסה קודרו, סווזי קורץ, הופ לאנג, אידה לופינו, קתרין אוהרה, סוזאן פלאשט, פלישיה רשאד, מריון רוס, איירין ריאן, סוזן סנט ג'יימס, איימי שומר ונטשה ליון

## ראו גם
* פרס אמי לבידור בפריים טיים לשחקן ראשי בסדרת קומדיה
* פרס אמי לבידור בפריים טיים לשחקנית ראשית בסדרת דרמה
* פרס גלובוס הזהב לשחקנית הטובה ביותר בסדרת קומדיה או סדרה מוזיקלית

## קישורים חיצוניים

## הערות שוליים

שחקנית ראשית בסדרת קומדיה
זוכי אמי בפריים טיים: שחקנית ראשית בקומדיה
אמי לבידור בפריים טיים לשחקנית ראשית בסדרת קומדיה
אוהבת אותך

"**אוהבת אותך**" הוא סינגל שהוקלט על ידי הזמרת הישראלית שרית חדד. את השיר הוציאה לאור ב-25 באוגוסט 2022 חברת התקליטים שרית הפקות, והוא נכלל כסינגל הראשון מתוך האלבום *[[24 (אלבום)|24]]*.

## על השיר
השיר נכתב על ידי חדד, לצד אושר כהן, תמר יהלומי ויונתן קלימי. תחילה מופנה השיר כלפי גבר מקול של אישה. אולם את השורה האחרונה שלו, "אוהבת אותך", חדד מפנה אותה לבת-זוגה, תמר יהלומי. ב-24 באוגוסט פרסמה פוסט באינסטגרם החושף את תאריך יציאתו של הסינגל ואת עטיפת האלבום בו נכלל. ביום פרסומו עלה לערוץ היוטיוב של חדד הווידאו קליפ הנלווה לו. עד לספטמבר 2022 צבר כמיליון צפיות, ואף דורג בעשרת הסרטונים החמים של בישראל. במקביל יצא גם בפלטפורמת הספוטיפיי וצבר כ-70 אלף השמעות.

## מיקומי שיא

## קישורים חיצוניים
* 

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי שרית חדד
קטגוריה:שירים שנכתבו על ידי תמר יהלומי
קטגוריה:שירים שהולחנו על ידי אושר כהן
קטגוריה:שירים שהולחנו על ידי יונתן קלימי
קטגוריה:שירים שהולחנו על ידי שרית חדד
קטגוריה:שירים שהולחנו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירי אהבה בעברית